[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.8.2005

COM(2005)358 végleges

A BIZOTTSÁG JELENTÉSE A TANÁCSNAK

A személyzeti szabályzat X. mellékletének alkalmazásáról(a Tanács 1987. október 5-i 3019/1987 rendelet)2004. év

BEVEZETÉS

A személyzeti szabályzat 101a. cikkének megfelelően a személyzeti szabályzat egyéb rendelkezéseinek sérelme nélkül a X. melléklet meghatározza a harmadik országban szolgálatot teljesítő tisztviselőkre vonatkozó különleges és kivételes rendelkezéseket.

A X. melléklet 14. cikkének értelmében „a Bizottság évente jelentést készít a Tanácsnak e melléklet alkalmazásáról, és különösen a 10. cikkben említett életkörülmények után nyújtott támogatás mértékének rögzítéséről”.

1988. január 1-je óta a Bizottság tizennégy jelentést készített. Ezek az 1987. október-1988 december közötti, valamint az 1989-es, az 1990-1991 közötti, az 1992-es, 1993-as, 1994-es, 1995-ös, 1996-os, az 1997-1998 közötti, 1999-es, 2000-es, 2001-es, 2002-es és 2003-as időszakra vonatkoznak.

1. FEJEZET: ÁLTALÁNOS RENDELKEZÉSEK

1. cikk: Felvétel

- A kiküldetésben lévő tisztviselői/ideiglenes alkalmazotti álláshelyek[1] száma 2004. december 31-én 1008 (2003. december 31-én 951) volt.

A 2004. év folyamán e létszámok

- az alábbi mértékben bővültek:

- 117 álláshellyel a decentralizálás 4. szakaszának keretében.

- 2 „A” besorolású álláshellyel ideiglenes támogatás nyújtásának céljából (India, Kenya).

- és az alábbi mértékben csökkentek:

- 60 álláshellyel a bővítés keretében.

- 2 álláshellyel a létszámcsökkentés keretében.

2004. december 31-én ezen álláshelyek közül 896 volt betöltve kiküldetésben. A 112 betöltetlen álláshely a létszám 11,11%-át jelenti a 2003-as 12,41%-kal (118 betöltetlen álláshely) szemben.

2004-ben nagy számú külső felvétel történt vagy indult el: 33 személyt pályázat útján, egyet az intézmények közötti áthelyezés keretében az Európai Parlamentből és 5 személyt ideiglenes alkalmazottként vettek fel. 2004. december 31-én négy ideiglenes alkalmazott felvétele volt folyamatban.

2. cikk: Mobilitás

Rotáció

A 2004. évi rotáció – amely 196 (2003-ban 140), a rotációs listán szereplő tisztviselőt érintett – eredménye:

- 60, az egyik kiküldetésből egy másikba történő áthelyezés (2003-ban 40);

- 89, kiküldetésből a központba történő áthelyezés (2003-ban 65);

- 15 tisztség megszűnése (2003-ban 7),

- 32 tisztviselő foglalkoztatási helyén maradt (2003-ban 28).

A foglalkoztatási helyek a kiküldetések és a központ közötti váltakozásának elve a következő áthelyezéseket eredményezte:

- 89, kiküldetésből a központba történő áthelyezés (2003-ban 65);

- 94, a központból kiküldetésbe történő áthelyezés (2003-ban 63).

Így tehát a 2004. évi rotáció keretében összesen 258 áthelyezésre került sor (a 2003. évi 175 áthelyezéssel szemben).

Átszervezés

Két álláshelyet szerveztek át:

- Egy „A” besorolású álláshelyet az Elefántcsontpartról Libériába;

- Egy „B” besorolású „vándorló tisztviselői” (a központban székelő és a nehéz helyzetben lévő delegációknak sürgős segítséget nyújtó tisztviselő) álláshelyet adminisztratív igazgatói poszttá szerveztek át (Szaúd-Arábiában).

3. cikk: Átképzés

2004-ben a 57 külszolgálati tisztviselő átképzéséről döntöttek, akiket a rotációs politika keretében a külkapcsolatokért felelős főigazgatóságok valamely csoportjának központjába helyeztek át.

2. FEJEZET: KÖTELEZETTSÉGEK

4. cikk: A feladatok ellátása a foglalkoztatási helyen

E cikk nem igényel megjegyzéseket.

5. cikk: Lakás

A Külkapcsolati Főigazgatóság 2004 végén fejezte be a harmadik országokban alkalmazandó, a lakásra vonatkozó előírásokkal kapcsolatos munkáját. Azóta (a kubai delegáció kivételével) minden delegációra érvényesek a vendéglátó országban lévő lakás bérlésére vonatkozó előírások. Ugyanakkor az ezzel kapcsolatos adminisztratív felelősség a delegációkra hárult.

3. FEJEZET: MUNKAKÖRÜLMÉNYEK

6., 7. és 9. cikk: Éves szabadság

A harmadik országokban dolgozó tisztviselők továbbra is jogaik érvényesítésére, és a következő évre átvitt szabadnapok túl nagy számának csökkentésére, így a központ ajánlásainak követésére törekszenek. Mindamellett figyelembe kell venni, hogy a decentralizálás folyamata csakúgy, mint az igazgatás decentralizálásáé a velejáró létszámnövekedés ellenére azonnali többletmunkát eredményezett, s ezért a tisztviselők nem tudták minden esetben kivenni az általuk kívánt számú szabadnapot.

Az alábbi táblázatból kitűnik, hogy 815 tisztviselőre vetítve a következő évre átvitt, 14 napot meghaladó szabadság százalékos aránya a korábbi évhez képest emelkedett (47,12% a 43,56%-kal szemben) csakúgy, mint a 36 és 50 nap közötti átvitel (amely 4,95%-ról 5,89%-ra nőtt). Az 50 és 70 nap közötti átvitel tekintetében szintén növekedést tapasztaltak: a 2003-ban regisztrált 1,41%-ról 2004-ben 3,44%-ra.

Az éves szabadság átvitele |

Tisztviselők száma | Átvitel 2002-ről 2003-ra | Átvitel 2003-ról 2004-re |

14 nap alatti | 399 | 431 |

56,44% | 52,88% |

14 nap feletti | 308 | 384 |

43,56% | 47,12% |

14-35 nap | 253 | 298 |

35,79% | 36,56% |

36-49 nap | 35 | 48 |

4,95% | 5,89% |

50-70 nap | 10 | 28 |

1,41% | 3,44% |

70 nap feletti | 10 | 10 |

1,41% | 1,23% |

A tisztviselők összlétszáma | 707 | 815 |

8. cikk és 9. cikk (2) bekezdés: Hivatalos pótszabadság kivételes biztosítása

A szokásos éves gyakorlat keretében a Bizottság 2004. március 25-én a 2004. évre vonatkozó kivételes hivatalos pótszabadságok engedélyezéséről kizárólag azokon a foglalkoztatási helyeken határozott, ahol az életkörülményeket – az életkörülmények után járó támogatás éves meghatározására felhasznált szempontok alapján – „különlegesen nehéznek” ítélték, illetve a válságállapotban lévő helynek nyilvánított foglalkoztatási helyeken.

A X. melléklet 8. cikkében megfogalmazott szigorú feltételek értelmében e jogot 2004-ben 30 foglalkoztatási helyen engedélyezték (lásd az I. mellékletet), míg 2003-ban 24 foglalkoztatási helyen. A válságállapotban lévő foglalkoztatási helyek esetében a jogot a válság tényleges időtartamának arányában ítélik oda.

4. FEJEZET: JÁRANDÓSÁGOK ÉS SZOCIÁLIS BIZTONSÁGI ELLÁTÁSOK

1. SZAKASZ: JÁRANDÓSÁGOK ÉS CSALÁDI TÁMOGATÁSOK

10. cikk (1) bekezdés: életkörülmények után járó támogatás

A Bizottság 2004. február 12-én határozatot hozott az életkörülmények után járó támogatás (ÉJT) mértékéről a 2004-es költségvetési évre vonatkozóan, melyeket a II. mellékletben található táblázat tartalmaz:

- 1 emelkedés (10%-ról 15%-ra): Argentína;

- 1 emelkedés (25%-ról 35%-ra): Elefántcsontpart;

- 7 új foglalkoztatási hely: Örményország (35%), Salvador (25%), Honduras (25%), Kirgizisztán (35%), Új-Zéland (10%), Tádzsikisztán (35%), Jemen (35%).

A személyzeti szabályzat módosításának végrehajtása óta 2004. május 1-jei hatállyal az életkörülmények után járó támogatást az alábbi skála szerint határozzák meg: 10, 15, 20, 25, 30, 35 és 40%. A 10. cikk módosított változatában található új értéktartományok mechanikus alkalmazásának eredményeképpen a támogatásokat a 2004-es költségvetési évre vonatkozóan 2004. május 1-jén a III. melléklet táblázata szerint frissítették.

- 9 emelkedés (25%-ről 30%-ra): Etiópia, India, Laosz, Mozambik, Srí Lanka, Tanzánia, Vietnam, Zambia és Zöld-foki Köztársaság;

- 9 csökkentés (35%-ról 30%-ra): Albánia, Burkina Faso, Dzsibuti, Guyana, Haiti, Indonézia, Kambodzsa, Mali és Pakisztán;

- 8 emelkedés (35%-ról 40%-ra): Afganisztán, Banglades, Csád, Közép-afrikai Köztársaság, Libéria, Pápua Új-Guinea, Sierra Leone és Szudán.

2004. július 1-jei hatállyal egy félidős felülvizsgálatra is sor került (a kinevezésre jogosult hatóság 2004. november 25-i határozata) az alábbi foglalkoztatási helyek tekintetében:

- 1 emelkedés (15%-ról 20%-ra): Malajzia;

- 2 emelkedés (20%-ról 25%-ra): Bolívia és Szaúd-Arábia;

- 1 emelkedés (25%-ról 30%-ra): Nepál;

- 2 emelkedés (30%-ról 35%-ra): Guyana és Haiti.

10. cikk (2) bekezdés: Többletellátás

2004-ben a Bizottság és a kinevezésre jogosult hatóság határozatai alapján az alábbi foglalkoztatási helyekre delegált tisztviselőknek többletellátást folyósítottak:

Delegáció | Hatálybalépés időpontja | Juttatás (%) | Érintett tisztviselők száma |

Haiti (Port-au-Prince) | 2004.02.24. 2004.02.25-től 2004.03.17-ig 2004.03.18-tól 2004.03.22-ig | 5 10 5 | 3 |

Szaúd-Arábia (Rijád) | 2004. július 16-tól | 5 | 1 |

Elefántcsontpart (Abidjan) | 2004. november 7. 2004. november 8-tól | 5 10 | 8 |

11. és 12. cikk: A javadalmazások kifizetésének részletes szabályai

A 2004. évi javadalmazások kifizetése pénznemének tekintetében azok százalékos átlagai az érintett tisztviselők vonatkozásában az alábbiak szerint alakultak:

- 76%-uk bérük euróban történő kifizetését választotta a személyzeti szabályzat X. mellékletének 11. cikke alkalmazásában;

- 21%-uk kérte fizetése egy részének folyósítását helyi pénznemben. Ez utóbbiak 32%-a igényelte a személyzeti szabályzat X. mellékletének 12. cikkéhez kapcsolódó belső irányelvekben megállapított felső határt (80%), a többiek által igényelt százalékos arányok 15% és 64% között változtak;

- végül – megfelelő igazoló dokumentumok alapján – 3%-uk igényelte javadalmazásának a helyi pénznemtől eltérő pénznemben való kifizetését a személyzeti szabályzat X. melléklete 12. cikkének második albekezdése értelmében (Angola, Grúzia, Kazahsztán, Kongói Demokratikus Köztársaság és Ukrajna).

13.cikk: Súlyozás

2004. október 5-én a Tanács elfogadta az Európai Közösségek harmadik országban szolgálatot teljesítő tisztviselőinek díjazására 2004. január 1-jétől alkalmazandó súlyozás megállapításáról szóló 1785/2004 rendeletet[2], és 2005. február 4-én az Európai Közösségek harmadik országban szolgálatot teljesítő tisztviselőinek díjazására 2004. július 1-jétől alkalmazandó súlyozás megállapításáról szóló 257/2005 rendeletet[3].

Emellett a Bizottság 2004. június 4-én[4] jóváhagyta a 2003. augusztus 1-jétől, szeptember 1-jétől, október 1-jétől, november 1-jétől, december 1-jétől alkalmazandó súlyozás kiigazításáról szóló határozatot, és 2004. december 22-én[5] a 2004. február 1-jétől, március 1-jétől, április 1-jétől, május 1-jétől és június 1-jétől az Európai Közösségek harmadik országba kiküldött tisztviselőinek javadalmazására alkalmazandó súlyozás kiigazításáról szóló határozatot.

2004-ben a Külkapcsolati Főigazgatóság és az Eurostat megállapodást kötött a súlyozási együtthatókat megállapító eljárásról, amely egyrészt javítja a súlyozás időbeli nyomon követését azokban az országokban, ahol a megélhetési költségek viszonylag magasak (ezzel csökkentve a költségesebb földrajzi összehasonlító vizsgálatok gyakoriságát), másrészt lehetővé teszi megbízható alternatív források (pl. ENSZ) igénybevételét a súlyozási együtthatók nyomon követésére azokban az országokban, ahol a megélhetési költségek szerkezetüket tekintve nem érik el a brüsszeli költségeket (s ez további megtakarításokat tesz lehetővé).

E megállapodás nyomán a 2005-2009-es időszakra vonatkozó költségvetés ismét a X. melléklet végrehajtásának kezdetén érvényes éves költségvetési szintre került.

15. cikk: Tanulmányi támogatások

A 2003/2004. évben tanulmányi támogatások címén kifizetett teljes összeg elérte a 2 474 791,35 eurót. A 2003-as jelentésben szereplő összeget – amely 4 371 421,80 euró helyett 2 558 938,95 euró – ki kell javítani.

Azon tisztviselők javára, akiknek a tanulmányi célú kiadásai különösen magasak voltak, megtartották a tanulmányi támogatásokra nyújtható előlegek rendszerét. A 2003/2004. tanévben nyújtott valamennyi ilyen előleget a kitűzött határidőkön belül folyósították.

A tanulmányi költségek egyes delegációkon tapasztalható általános növekedése miatt a Bizottság engedélyezte a felső határok túllépését – elsősorban Japán, Washington és New York esetében.

E kivételes esetekben engedélyezett túllépéseket – az iskolai tanulmányok folyamatosságának fenntartása érdekében – olyan gyermekek esetében hagyták jóvá, akik a foglalkoztatási helyen, európai vagy nemzetközi érettségit nyújtó nemzetközi iskolákban folytatják tanulmányaikat. Emellett és továbbra is a tanulmányok folyamatosságára vonatkozó elv értelmében a X. melléklet szabályai alá tartozó hat, átképzésben résztvevő tisztviselő számára a 2003/2004-es tanévben szintén engedélyezték a felső határ túllépését. A felső határ túllépése címén kifizetett összeg a 2003/2004-es tanévben elérte a 271 110,40 eurót.

16. cikk: Beiktatási vagy letelepedési támogatás

A beiktatási támogatást (a központból egy másik delegációra, vagy egyik delegációról egy másik delegációra áthelyezett tisztviselők esetében) illetve a letelepedési támogatást (munkaviszonyukat véglegesen kiküldetésből befejező tisztviselők esetében) címén kifizetett teljes összeg 2004-ben eléri a 2 440 382,86 eurót (szemben a 2003-ban kifizetett 2 766 468,64 euróval).

A 2004-ben folyósított kifizetések csökkenése – a személyzet gyakoribb áthelyezései ellenére – részben azzal magyarázható, hogy az egység a reform 2004. május 1-i hatályba lépése óta már nem nyújt beiktatási támogatási előleget.

Ez az összeg a következőképpen oszlik meg:

- Beiktatási támogatás

- 1 862 217,30 euró a Belgiumban kifizetett összegek esetében,

- 165 501,41 euró a tisztviselők foglalkoztatási helye szerinti ország helyi pénznemében gazdasági paritás alkalmazásával (súlyozás és a hozzá rendelt árfolyam).

- Letelepedési támogatás

- 105 536,64 euró a belgiumi letelepedések esetében,

- 310 127,51 euró a tisztviselők foglalkoztatási helye szerinti ország helyi pénznemében gazdasági paritás alkalmazásával.

2. SZAKASZ: A KIADÁSOK MEGTÉRÍTÉSÉRE VONATKOZÓ SZABÁLYOK

17. cikk: A bútorok szállításával kapcsolatban felmerült költségek és a tényleges berendezkedési költségek megtérítése annak a tisztviselőnek, aki a foglalkoztatási helyen az intézmény által a rendelkezésére bocsátott bútorozott lakással nem rendelkezik.

Ezt a cikket 2004-ben nem alkalmazták.

18. cikk: Átmeneti szállás

2004-ben 284[6] átmeneti szállás engedélyezéséről született döntés (1998-ban 187, 1999-ben 163, 2000-ben 195, 2001-ben 184, 2002-ben 318 és 2003-ban 270).

19. cikk: Szolgálati gépjármű/kilométerteljesítmény-támogatás

A gépjárműparkra vonatkozó új szabályok jóváhagyásáig a járműhasználatra vonatkozó, 1996-ban elfogadott és 1998-ban felülvizsgált szabályok érvényesek.

A kilométerteljesítmény-támogatások összege változatlan (0,26 euró/km és 0,36 euró/km a négykerék-meghajtású járművek esetében).

20. cikk: Pótszabadság alkalmával keletkező útiköltségek

A pótszabadság alkalmával keletkező útiköltségeket a foglalkoztatási hely és a Bizottság által meghatározott pihenőhely közötti távolság szerint térítették meg. Más pihenőhely választása esetén a visszatérítés ez utóbbi költség mértékéig járt. 2004-ban ez a kiadás 659 644 euró volt.

21. cikk: Személyes ingóságok szállítási költségeinek visszatérítése, költözések, a személyes ingóságok tárolása

2004-ben 415 költözés történt (1998-ban 266, 1999-ben 237, 2000-ben 278, 2001-ben 324, 2002-ben 358 és 2003-ban 331) a személyes ingóságok szállítására vonatkozó, 1997-ben naprakésszé tett, és 1998-ban alkalmazott szabályok alapján.

23. cikk: Bérleti díj visszatérítése abban az esetben, amennyiben az intézmény nem biztosít a tisztviselő számára elhelyezést

2004-ben[7] 31 esetben alkalmazták a 23. cikket (1999-ben 10, 2000-ben 8, 2001-ben 7, 2002-ben 31 és 2003-ban 40 esetben).

3. SZAKASZ: SZOCIÁLIS BIZTONSÁGI ELLÁTÁSOK

24. cikk (3) bekezdés: Sürgősségi vagy rendkívüli sürgősségi egészségügyi okokból történő hazaszállítás

2004-ben az Egészségügyi Szolgálat 44 esetben engedélyezte az egészségügyi okokból történő hazaszállítást, amelyből 40 eset sürgősségi hazaszállítás volt (összesen 68 esetben került sor sürgősségi evakuálásra, mivel egyes, különleges orvosi megfigyelést igénylő személyeket többször is evakuáltak), és 4 esetben engedélyezte a rendkívüli sürgősségi hazaszállítást.

Az SOS Légi mentő Szolgálat éves díja 2004-ben elérte a 15 525 eurót.

25. cikk: A tisztviselők jogán jogosult személyek „baleset” biztosítása

2004-ben 5 „baleseti” aktát nyújtottak be a tisztviselők jogán jogosult személyeket fedező biztosítás keretében.

I. MELLÉKLET

A PÓTSZABADSÁGHOZ VALÓ JOG MEGHATÁROZÁSA (A X. melléklet 8. cikke) Hatályba lépés időpontja: 2004. január 1.

AZ ÉLETKÖRÜLMÉNYEK UTÁN JÁRÓ TÁMOGATÁS CÍMÉN |

Napok és időtartamok száma | Foglalkoztatási hely | A szabadság eltöltésének helyszíne |

15 nap | Afganisztán | Brüsszel (Belgium) |

legfeljebb 3 | Banglades | Phuket (Thaiföld) |

időtartamban | Libéria | Dakar (Szenegál) |

(az életkörülmények után | Pápua Új-Guinea | Darwin (Ausztrália) |

nyújtott támogatás > vagy | Közép-afrikai Köztársaság | Libreville (Gabon) |

= 12 pont) | Sierra Leone | Dakar (Szenegál) |

Szudán | Mombasa (Kenya) |

Csád | Dakar (Szenegál) |

10 nap | Algéria | Casablanca (Marokkó) |

legfeljebb 2 | Angola | Windhoek (Namíbia) |

időtartamban | Örményország | Bécs (Ausztria) |

(az életkörülmények után | Kongó | Libreville (Gabon) |

járó támogatás = 11 pont) | Grúzia | Bécs (Ausztria) |

Guinea | Dakar (Szenegál) |

Mauritánia | Casablanca (Marokkó) |

Niger | Libreville (Gabon) |

Kongói Demokratikus Köztársaság | Libreville (Gabon) |

5 nap | Burundi | Mombasa (Kenya) |

legfeljebb 1 | Kamerun | Libreville (Gabon) |

időtartamban | Elefántcsontpart* | Dakar (Szenegál) |

(az életkörülmények után | Bissau-Guinea | Dakar (Szenegál) |

járó támogatás = 10 pont) | Salamon-szigetek | Brisbane (Ausztrália) |

Kazahsztán | Frankfurt (Németország) |

Kirgizisztán | Frankfurt (Németország) |

Nigéria | Libreville (Gabon) |

Ruanda | Mombasa (Kenya) |

Tádzsikisztán | Frankfurt (Németország) |

Togo | Libreville (Gabon) |

Jemen | Dubai (Egyesült Arab Emirátusok) |

* Lásd: alább (a 2003-as válság alkalmával nyújtott pótlékot) |

A 2004-ES VÁLSÁGHELYZET CÍMÉN |

Napok és időtartamok száma | Foglalkoztatási hely | A szabadság eltöltésének helyszíne |

15 nap legfeljebb 3 időtartamban | Kolumbia (az életkörülmények után járó támogatás = 6 pont, Válság = 2003-ban11 hónap) | Miami (Egyesült Államok) |

10 nap legfeljebb 2 időtartamban | Elefántcsontpart* (az életkörülmények után járó támogatás = 10 pont, Válság = 2003-ban 9,5 hónap) | Dakar (Szenegál) |

5 nap legfeljebb 1 időtartamban | Semmis |

II. MELLÉKLET

A FOGLALKOZTATÁSI HELYEK JEGYZÉKE ÉS AZ ÉLETKÖRÜLMÉNYEK UTÁN NYÚJTOTT TÁMOGATÁS MÉRTÉKE (A X. melléklet 10. cikke) Hatályba lépés időpontja: 2004. január 1.

35% | 25% | 20% | 15% | 10% | Nincs támogatás |

Afganisztán | Benin | Macedónia Volt Jugoszláv Köztársaság | Dél-Afrika | Ausztrália | Kanada |

Albánia | Zöld-foki-szigetek | Szaúd-Arábia | Argentína | Barbados | Ciprus |

Algéria | Kína | Bolívia | Botswana | Brazília | Egyesült Államok (New York) |

Angola | Ciszjordánia – Gázai övezet | Bosznia-Hercegovina | Chile | Horvátország | Egyesült Államok (Washington) |

Örményország | Kolumbia | Bulgária | Costa Rica | Észtország | Málta |

Banglades | Egyiptom | Dél-Korea | Hongkong | Magyarország | Norvégia |

Burkina Faso | Salvador | Kuba | Jamaika | Lettország | Svájc |

Burundi | Ecuador | Gabon | Japán (Tokió) | Litvánia |

Kambodzsa | Eritrea | Izrael | Jordánia | Marokkó |

Kamerun | Etiópia | Lesotho | Libanon | Mauritána |

Kongó | Gambia | Mexikó | Malajzia | Namíbia |

Elefántcsontpart | Ghána | Románia | Új-Kaledónia | Új-Zéland |

Dzsibuti | Guatemala | Szerbia és Montenegró | Paraguay | Lengyelország |

Grúzia | Honduras | Szváziföld | Szenegál | Dominikai Köztársaság |

Guinea | Fidzsi-szigetek | Szíria | Szingapúr | Cseh Köztársaság |

Bissau-Guinea | India | Thaiföld | Tajvan | Szlovákia |

Guyana | Japán (Naka) | Vanuatu | Törökország | Szlovénia |

Haiti | Kenya | Zimbabwe | Trinidad és Tobago |

Salamon-szigetek | Laosz | Tunézia |

Indonézia | Madagaszkár | Uruguay |

Kazahsztán | Malawi |

Kirgizisztán | Mozambik |

Libéria | Nepál |

Mali | Nicaragua |

Mauritánia | Uganda |

Niger | Peru |

Nigéria | Fülöp-szigetek |

Pakisztán | Oroszország |

Pápua Új-Guinea | Srí Lanka |

Közép-afrikai Köztársaság | Suriname |

Kongói Demokratikus Köztársaság | Tanzánia |

Ruanda | Ukrajna |

Sierra Leone | Venezuela |

Szudán | Vietnam |

Tádzsikisztán | Zambia |

Csád |

Togo |

Jemen |

III. MELLÉKLET

A FOGLALKOZTATÁSI HELYEK JEGYZÉKE ÉS AZ ÉLETKÖRÜLMÉNYEK UTÁN NYÚJTOTT TÁMOGATÁS MÉRTÉKEI (A X. melléklet 10. cikke) Hatályba lépés időpontja: 2004. május 1.

40% | 35% | 30% | 25% | 20% | 15% | 10% | Nincs támogatás |

Afganisztán | Algéria | Albánia | Benin | Macedónia Volt Jugoszláv Köztársaság | Dél-Afrika | Ausztrália | Kanada |

Banglades | Angola | Burkina Faso | Kína | Szaúd-Arábia | Argentína | Barbados | Egyesült Államok (New York) |

Libéria | Örményország | Kambodzsa | Ciszjordánia – Gázai övezet | Bolívia | Botswana | Brazília | Egyesült Államok (Washington) |

Pápua Új-Guinea | Burundi | Zöld-foki-szigetek | Kolumbia | Bosznia-Hercegovina | Chile | Horvátország | Norvégia |

Közép-afrikai Köztársaság | Kamerun | Dzsibuti | Egyiptom | Bulgária | Costa Rica | Jordánia | Svájc |

Sierra Leone | Kongó | Etiópia | Salvador | Dél-Korea | Hongkong | Marokkó |

Szudán | Elefántcsontpart | Guyana | Ecuador | Kuba | Jamaika | Mauritána |

Csád | Grúzia | Haiti | Eritrea | Gabon | Japán (Tokió) | Namíbia |

Guinea | India | Gambia | Izrael | Libanon | Új-Zéland |

Bissau-Guinea | Indonézia | Ghána | Lesotho | Malajzia | Dominikai Köztársaság |

Salamon-szigetek | Laosz | Guatemala | Mexikó | Új-Kaledónia | Trinidad és Tobago |

Kazahsztán | Mali | Honduras | Románia | Paraguay | Tunézia |

Kirgizisztán | Mozambik | Fidzsi-szigetek | Szerbia és Montenegró | Szenegál | Uruguay |

Mauritánia | Pakisztán | Japán (Naka) | Szváziföld | Szingapúr |

Niger | Srí Lanka | Kenya | Szíria | Tajvan |

Nigéria | Tanzánia | Madagaszkár | Thaiföld | Törökország |

Kongói Demokratikus Köztársaság | Vietnam | Malawi | Vanuatu |

Ruanda | Zambia | Nepál | Zimbabwe |

Tádzsikisztán | Nicaragua |

Togo | Uganda |

Jemen | Peru |

Fülöp-szigetek |

Oroszország |

Suriname |

Ukrajna |

Venezuela |

* Az új tagállamokban azok csatlakozása után tisztségükben maradó egyes tisztviselők a csatlakozás előtt megállapított életkörülmények után járó támogatásban részesül a 2004. május 1-jétől számított legfeljebb 15 hónapos átmeneti időszak címén.

[1] A kiküldetésben lévő tisztiviselői/ideiglenes alkalmazotti álláshelyek a következőkből állnak: a) a tervezett álláshelyek nagy száma a külszolgálatoknál (2004-ben 982 álláshely); b) a meghatározott és konkrét feladatok elvégzésére kiküldött munkatársak (4 álláshely); c) a külkapcsolatokért felelős főigazgatóságok csoportjához nem tartozó főigazgatóságok által biztosított álláshelyek (22 állás 2004.12.31-ig). Ezen álláshelyek továbbra is felügyeleti főigazgatóságuk létszámtervében jelennek meg, de teljes egészében vagy részben a külszolgálatok költségvetéséből finanszírozzák azokat.

[2] HL L 317., 2004.10.16., 1. o.

[3] HL L 46., 2005.2.17., 1. o.

[4] HL L 207., 2004.6.10.,13.o.

[5] HL L 396., 2004.12.31., 49.o.

[6] A delegációktól beérkezett 103 válasz alapján.

[7] A delegációktól beérkezett 103 válasz alapján.